พอดีวันนี้เพิ่งสังเกตุว่ากินยาไม่ตรงวัน(yasmin21เม็ด) คิดว่าน่าจะลืมกินไป1วันค่ะตอนนี้กินมาทั้งหมด11เม็ดแล้ว เป็นแผงต่อแผงที่2 ช่วงเวลาที่ลืมกินคิดว่าเป็นภายในอาทิตย์ที่แล้วค่ะแต่จำได้คือวันศุกร์ทานยาตอนห้าทุ่ม มีเพศสัมพันธ์(ไม่ป้องกัน)หลั่งนอกตอนตีสามครึ่ง แบบนี้จะคุมอยู่ไหมคะและมีเพศสัมพันธ์วันเสาร์ และ อาทิตย์ทั้งสองวันหลั่งนอก แต่ทานยาตรงเวลาทั้งสองวันค่ะ วันอาทิตย์คือวันที่นึกได้ว่ายาคุมขาดไป1วันเลยกินเวลาเดิมพร้อมกันสองเม็ด แบบนี้จะคุมอยู่ไหมคะ? กังวลมากค่ะ (ตั้งแต่เริ่มทานมาทานเวลาเดิมทุกวันไม่เคยใช้ยาปฏิชีวนะร่วมหรืออ้วกออกค่ะ)ps.แฟนเป็นคนต่างชาติหาไซส์ถุงยางในไทยไม่ได้จริงๆค่ะ ตอนนี้รอพรีออเดอร์อยู่ คุมกำเนิดแบบทานยา21เม็ดแล้วหลั่งนอกจะปลอดภัยพอไหมคะ รบกวนด้วยนะคะ ขอบมากๆค่ะ
สวัสดีค่ะ หากวันที่ได้ลืมทานยาคุมไปนั้น ได้ผ่านไปแล้ว คือไม่ได้ลืมทานของวันเสาร์เมื่อวาน แต่ลืมทานในวันอื่นๆ เช่น อังคาร พุธ แล้วเพิ่งมานึกออกในวันอาทิตย์ ก็ไม่จำเป็นต้องทำอะไร ไม่ต้องทานเพิ่มเป็น 2 เม็ด เพราะจะไม่ได้ช่วยเพิ่มประสิทธิภาพในการป้องกันการตั้งครรภ์ที่ผ่านมาได้แต่อย่างใด ควรทานวันละเม็ดในเวลาเดิมตามปกติจนหมดแผงค่ะส่วนการที่ได้ลืมทานยาไป 1 วันนั้น ย่อมทำให้ประสิทธิภาพในการป้องกันการตั้งครรภ์ในช่วงสัปดาห์ที่ลืมทานยาลดลงไป แต่ก็ถือว่าไม่มากนัก ซึ่งโดยปกติ หากทานยาคุมกำเนิดได้อย่างถูกต้อง 100% โอกาสที่จะตั้งครรภ์จะมีประมาณ 0.3% ส่วนการลืมทานยาไป 1 วัน โอกาสย่อมมีมากกว่า 0.3% ค่ะ อย่างไรก็ตาม หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอีกแต่หากวันที่ลืมทานยาคุมคือวันเสาร์เมื่อวาน และนึกขึ้นได้ในวันอาทิตย์ โดยปกติ วิธีที่ถูกต้องคือ ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะต้องทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ ซึ่งจะทำให้ประสิทธิภาพแทบไม่ลดลงค่ะ